Diari Oficial de la Generalitat Valenciana


Sumari del DOGV 5792, del 25-06-2008 (2008/6927)

Informació pública de les bases particulars reguladores del Programa d'Actuació Integrada per al Desenvolupament de les Unitats d'Execució 1 i 2 del sòl urbà de Tuéjar.
------------------------------------------------------------------------------------------------------------------------------------------------------------------------

### Dades del document

Número de DOGV
:   5792

Data del DOGV
:   25-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6927


Data del document
:   27-05-2008

Organisme emissor
:   Ajuntament de Tuéjar

Tipus de document
:   Informació Pública

Descriptors 

:   * Tuéjar
    * administració local
    * pla d'urbanisme

Informació pública de les bases particulars reguladores del Programa d'Actuació Integrada per al Desenvolupament de les Unitats d'Execució 1 i 2 del sòl urbà de Tuéjar. [2008/6927]  
El Ple de l'Ajuntament de Tuéjar, en la sessió de 17 d'abril de 2008, va acordar aprovar les bases particulars reguladores del Programa d'Actuació Integrada per al Desenvolupament de les Unitats d'Execució 1 i 2 de sòl urbà de Tuéjar, delimitades en les seues normes subsidiàries.  
El text de les bases particulars és el següent:  
Bases particulars per a la selecció i adjudicació del Programa d'Actuació Integrada de les Unitats d'Execució 1 i 2 del sòl urbà del municipi de Tuéjar  
I. Objecte del contracte  
Este contracte té com a objecte el desenvolupament i execució del programa d'actuació integrada que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.   
S'especifica en l'apartat annex I, apartat A).  
II. Règim jurídic (art. 286 1.d del Reglament d'Ordenació i Gestió Territorial i Urbanística)   
Este contracte té naturalesa jurídica especial i en tot allò no previst en les presents bases particulars seran aplicables la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les bases generals de programació així com els punts aplicables de la Llei 30/2007, de Contractes del Sector Públic.   
III. Ordenació urbanística vigent (art. 131.2.a Llei Urbanística Valenciana)   
L'ordenació urbanística vigent en l'àmbit d'actuació és la que figura en l'apartat B) de l'annex I .  
IV. Memòria de necessitats i objectius del programa d'actuació integrada (article 131.2.b Llei Urbanística Valenciana)   
1. Memòria de necessitats.   
Haurà de justificar-se en la proposta de programació la necessitat abordar un desenvolupament urbà harmònic, sota un nou model que signifique una oferta de desenvolupament immobiliari residencial d'alta qualitat, aprofitant al màxim les condicions naturals i d'accessibilitat del territori.   
2. Objectius de la programació.  
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
- Demanar als corresponents registres (de la Propietat i Cadastre) tota la informació de les finques i titulars de drets i deures inclosos en l'actuació.   
- Fitar i delimitar les parcel·les aportades a la reparcel·lació, amb caràcter previ a la redacció del projecte.  
- En cas d'existir, efectuar un estudi fefaent de les parcel·les semiconsolidades amb proposta de solució en els termes que disposa el capítol III del títol I de la Llei Urbanística Valenciana.   
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al registre  
- Inscriure en el Registre de la Propietat les noves finques resultants, especialment les destinades al domini públic.   
- Fer constar en el Registre de la Propietat les afeccions existents(carreteres, ferrocarril, barrancs, i altres)   
- Cancel·lar les finques cadastrals aportades a la reparcel·lació i inscriure'n les resultants en el cadastre.   
- Qualssevol altres actuacions necessàries per a la transformació jurídica de les finques afectades.   
b) Urbanitzar completament la unitats o unitats d'execució que constitueixen l'objecte del programa i realitzar les obres públiques addicionals que calguen amb subjecció a les previsions temporals i econòmiques del programa (definint-se a nivell general aquelles obres necessàries per a garantir els serveis urbanístics i la seua connexió amb les infraestructures generals)   
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents; per a això caldrà:  
Aportar informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic, domini públic marítim terrestre i altres  
Presentar si pertoca, estudis i informes favorables per a realitzar les connexions amb les corresponents companyies subministradores (llum aigua, gas, telefonia i altres).  
Incloure en el projecte d'urbanització la construcció de les següents obres suplementàries que calguen.  
d) Complementar les infraestructures i espais públics o reserves dotacionals en allò que siga necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.   
e) Obtindre els sòls dotacionals públics de l'àmbit de l'actuació a favor de l'administració gratuïtament. A este efecte:  
- L'urbanitzador efectuarà la seua inscripció en el Registre de la Propietat i traslladarà a l'administració el corresponent certificat acreditatiu d'això.   
- Els entregarà en perfectes condicions una vegada concloses les obres d'urbanització i estesa la corresponent acta d'entrega.  
- Els transformadors d'energia elèctrica es consideraran d'equipament privat i s'entregaran a la companyia subministradora. Tant el sòl necessari per a la seua implantació com el cost d'esta ha de ser assumit pels propietaris afectats.   
f) Obtindre l'aprofitament que legalment corresponga amb destinació al patrimoni públic del sòl a favor de l'administració actuant de forma gratuïta.   
g) Ordenar el repartiment equitatiu de les càrregues i benèfics de l'actuació entre els afectats.  
h) Establir els terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa  
Tot això de conformitat amb el que estableix l'apartat C) de l'annex I   
V. Paràmetres urbanístics (art. 131.2.c Llei Urbanística Valenciana   
Els paràmetres urbanístics són els establits en la fitxa de gestió que figura en l'apartat D) de l'annex I.  
VI. Criteris i objectius territorials (art. 131.2.d Llei Urbanística Valenciana)   
Els criteris i objectius territorials són els que s'estableixen en l'apartat E) de l'annex I   
VII. Criteris d'ordenació urbanística (art. 131.2.d Llei Urbanística Valenciana)   
Els criteris d'ordenació urbanística són els que s'estableixen en l'apartat F) de l'annex I.  
VIII. Objectius d'edificació privada (art. 131.2.e Llei Urbanística Valenciana)   
1. Els objectius d'edificació privada són els establits en l'apartat G) de l'annex I   
2. Les condicions de les parcel·les edificables, el volum i forma dels edificis, les condicions estètiques de l'edificació així com la reserva d'aparcament seran els establits en les normes subsidiàries d'ordenació urbà aprovat l'any 2001 que es detallen en l'apartat G) de l'annex I.  
3. S'estableix l'obligació de simultaniejar la urbanització i l'edificació en el percentatge mínim establit en l'apartat G) de l'annex I  
IX. Prescripcions tècniques dels documents d'ordenació i gestió (article 131.2.f Llei Urbanística Valenciana)   
Els documents tècnics d'ordenació i gestió que hauran de ser presentats per l'aspirant a urbanitzador hauran de ser els següents:  
· Pla de reforma interior que desenvoluparà les normes subsidiàries, en les unitats d'execució un i dos.   
· Projecte d'urbanització.   
Les prescripcions tècniques i formals que hauran de respectar-se en la seua elaboració i presentació davant de l'administració seran les establides en l'apartat H) de l'annex I.  
X. Prescripcions tècniques del projecte d'urbanització (art. 131.2.h Llei Urbanística Valenciana).  
El projecte d'urbanització haurà de definir els detalls tècnics amb precisió suficient perquè puga ser executat eventualment sota la direcció d'un tècnic diferent del seu redactor original, havent de complir el que estableix l'article 52 del Text Refós de la Llei de Contractes de les Administracions Públiques o l'article 101.3 LCSP, depenent de la norma aplicable. No podrà modificar les previsions del pla que desenvolupa. En cap cas podrà contindre determinacions sobre ordenació, règim del sòl o de l'edificació. Comprendrà tots els documents següents:   
Els projectes d'urbanització comprendran els següents documents (en suport paper i digital):  
1. Memòria descriptiva de les característiques de les obres.  
2. Plans d'informació i de situació en relació amb el conjunt urbà. Inclouran la planta viària del planejament que s'executa i de l'entorn immediat.  
3. Plans de projecte i de detall, amb el contingut següent mínim:  
a) Planta viària general a escala mínima 1:1000.  
b) Plantes de pavimentació a escala mínima 1:1000.  
c) Perfils longitudinals de totes les vies públiques i planta de cotes, rasants i perfils de jardins i parcs.  
d) Perfils transversals de totes les vies públiques, cada 20 m com a mínim.  
e) Plantes de la xarxa de sanejament, depuració i pluvials i perfils longitudinals d'estes a escala mínima 1:1000.  
f) Plantes de totes les xarxes de serveis previstes a escala mínima 1:2000.  
g) Detalls constructius de les diferents xarxes i seccions tipus de voreres i calçades amb ubicació dels diferents serveis.  
h) Plantes de jardineria, a escala mínima 1:500, amb identificació d'espècies, localització de mobiliari urbà, elements de jocs infantils, enllumenat, estanys i la resta d'elements compositius.  
i) Xarxa de reg, tant de jardins com, si pertoca, de les restants parcel·les privades quan es preveja una reutilització d'aigües depurades.  
j) Xarxa d'enllumenat públic, amb detalls de lluminàries.  
k) Altres plans i detalls necessaris per a una completa definició de les obres.  
4. plec de condicions tècniques, generals i particulars.  
5. Mesuraments.  
6. Quadres de preus unitaris i descompostos.  
7. Pressupost general i resum de pressupost.  
8. Estudi de seguretat i salut.  
9. Estudis específics (trànsit, inundabilitat, contaminació, reutilització d'aigües, i altres que puguen ser necessaris o exigits per la legislació sectorial aplicable).  
XI. Preu de licitació (art. 286.1.h del Reglament d'Ordenació i Gestió Territorial i Urbanística).   
El preu de licitació que serveix exclusivament de base per al càlcul de la garantia provisional és l'establit en l'apartat I) de l'annex 1 d'acord amb el que preveu l'article 140.1 de la Llei Urbanística Valenciana.   
XII. Terminis per al desenvolupament i execució del programa (art. 131.2.I Llei Urbanística Valenciana i art. 286 .1.I del Reglament de Gestió i Ordenació Territorial i Urbanística).  
S'estableixen en l'apartat J) de l'annex I els següents terminis màxims per a l'execució de les següents actuacions per part de l'urbanitzador.   
A) Termini màxim per a la selecció de l'empresari construcció de l'obra civil de la urbanització comptador des de l'aprovació del projecte de reparcel·lació; no obstant això, en este cas i com a conseqüència del que estableix l'article 120.6 de la LUV, les obres d'urbanització podran ser executades per l'agent urbanitzador.   
B) Termini màxim per a la presentació del projecte de reparcel·lació.  
C) Termini màxim per a l'execució de les obres d'urbanització.  
D) Termini màxim d'edificació dels solars comptat des de la recepció de les obres d'urbanització.   
XIII. Capacitat per a ser urbanitzador   
1. Podran participar en el concurs per a la selecció i adjudicació del present programa d'actuació integrada totes les persones físiques o jurídiques, espanyoles o estrangeres que tinguen plena capacitat d'obrar, siguen o no propietaris dels terrenys afectats i reunisquen les condicions de solvència econòmica i financera, tècnica i professional segons les presents bases.   
2. En cap cas podran ser urbanitzadors ni promoure programes d'actuació integrades les persones en què concórrega alguna prohibició de contractar de les previstes en l'article 20 del Text refós de la Llei de Contractes de les Administracions Públiques o de l'article 49 de la LCSP.   
XIV. Solvència econòmica i financera (art. 131.2.m Llei Urbanística Valenciana)  
La justificació de la solvència econòmica i financera de l'urbanitzador s'acreditarà per un o algun dels mitjans següents:  
a) Informe d'institucions financeres o si pertoca justificant de l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'un extracte d'estos en el cas en què la seua publicació siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.   
XV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació de la relació de programes d'actuació integrades instruments o contractes relacionats amb el planejament i la gestió urbanística semblants, promoguts o gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si pertoca, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no està en condicions de presentar les referències sol·licitades per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones, naturals o jurídiques, que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
XVI. Garanties  
1. Els que desitgen participar en el procediment de licitació d'un programa d'actuació integrada hauran de constituir, en la forma i als efectes previstos en el text refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, modificat per la Llei 30/2007, de Contractes del Sector Públic, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendeix a la quantitat que s'estableix en l'apartat K) de l'annex I   
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva a constituir en la forma i als efectes previstos en la legislació aplicable, i que serà del 10% del valor de les càrregues d'urbanització, IVA no inclòs del programa d'actuació integrada aprovat. No obstant això, una vegada adjudicat el contracte de forma provisional es comunicarà a l'adjudicatari la quantia de la garantia ingressar en funció de la legislació aplicable.   
5. S'ingressarà en el termini màxim de 15 dies a comptar des de la notificació de l'acord d'aprovació i adjudicació del programa.   
XVII. Presentació de proposicions  
1. Els que desitgen prendre part en la licitació hauran de presentar, en el termini i lloc que s'estableix en l'apartat L) de l'annex I, les seues proposicions integrades per tres sobres, identificats en el seu exterior amb la indicació a la licitació a què concórreguen i firmats pel licitador o persona que el represente i indicant el nom i cognoms o raó social del proponent, amb la següent documentació en idioma castellà o valencià:  
Sobre A. Alternativa tècnica. Es presentarà en sobre obert.   
Sobre B. Proposició juridicoeconòmica. Es presentara en sobre tancat.   
La documentació que es troba en poder d'estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà en un sobre segellat amb el títol de Documentació i contindrà la documentació següent:  
A. Si concorre una societat mercantil haurà de presentar una escriptura de constitució inscrita en el registre mercantil. Si es tracta d'una agrupació d'interés urbanístic es presentarà una escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en matèria d'urbanisme.   
B. Els que compareguen o firmen proposicions en nom d'un altre o en representació de societat o persona jurídica presentaran una escriptura de poder inscrita, si pertoca, en el registre mercantil o registre públic corresponent.   
C. Quan l'oferent actue en nom propi i siga empresa individual haurà de presentar el DNI o una fotocòpia legalitzada seua.  
D. Resguard acreditatiu d'haver constituït la garantia provisional en els termes exigits en la base XVI.  
E. Declaració responsable de no estar sotmés a cap de les prohibicions per a contractar establides per la legislació reguladora en el compliment de les obligacions tributàries i amb la Seguretat Social imposades per les disposicions vigents.   
F. Els documents que acrediten els requisits de solvència tècnica i professional  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si pertoca, al fur jurisdiccional estranger que poguera correspondre'ls.   
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estes qüestions.   
I. En cas de concórrer a la licitació unes quantes empreses compromeses a la constitució d'una unió temporal, cada una haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions; la participació de cada una d'estes, i designant la persona o entitat que durant la vigent del contracte ha d'exercir la representació de la unió davant de l'administració, així com el compromís formal de constituir-se en una unió temporal d'empreses en el cas de resultar adjudicataris.   
Cada concursant no podrà presentar més d'una proposició ni formular variants. Tampoc podrà subscriure cap proposta en unió temporal amb altres si ja ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.  
Si l'últim dia del termini de presentació de proposicions coincideix en dissabte, diumenge o festiu, el termini es prolongarà fins al següent dia hàbil.  
Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació publica, pel termini d'un mes, dels documents establits en l'article 293.1 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i en depositarà una còpia a la seu de l'Ajuntament, exposant-los al públic pels seus propis mitjans inserint un anunci en el Diari Oficial de la Comunitat Valenciana i en un diari no oficial de difusió a la localitat, només a l'efecte de la presentació de les al·legacions.  
XVIII. Contingut mínim de l'alternativa.  
L'alternativa tècnica del programa d'actuació integrada contindrà la documentació següent:   
a) Pla de reforma interior que desenvolupe les previsions de les normes subsidiàries.   
b) Determinació de l'àmbit de l'actuació. Es permetrà la redelimitació de l'àmbit territorial a programar per part de l'alternativa tècnica per a adequar la seua connexió amb el sòl urbà consolidat, valorant-se les solucions proposades que milloren la integració de les unitats d'execució amb este.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si pertoca, estatuts i acords socials de la mateixa.  
e) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització.  
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si pertoca.  
i) Inventari preliminar de construccions, plantacions i instal·lacions la demolició destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables l'import de les qual, fins i tot, sent transferible als propietaris, no es puga determinar per la concurrència d'ofertes.  
Haurà d'incloure el compromís del licitador d'edificar de forma simultània a l'execució de la urbanització un percentatge mínim establit en l'apartat G) de l'annex I.  
XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als següents aspectes de conformitat amb el que estableix l'apartat N) de l'annex I.  
2. La proposició juridicoeconòmica haurà d'incloure necessàriament la documentació relativa als aspectes següents:  
A. Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B. Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.   
C. Acreditació de la titularitat i identificació gràfica i registral dels terrenys dins de l'àmbit de l'actuació i a disposició de l'urbanitzador, siguen de la seua propietat d'altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies d'este urbanitzador en ocasió de la firma del contracte per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.   
D. Full resum de les dades econòmiques rellevants segons model que s'aprove reglamentàriament.  
E. Descripció dels següents elements econòmics financers relatius a les càrregues urbanístiques:   
1. Pressupost de licitació de l'obra d'urbanització: amb l'abast previst en l'article 168.1.a i b).  
2. Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c.  
3. Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
4. Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes esmentats en els apartats anteriors, que, en cap cas, podrà superar el 10%.  
5. Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes adés esmentats.  
6. Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
7. Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que hi retribuïsquen a l'urbanitzador.  
8. Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen i, si pertoca, amb el suport per una entitat financera degudament registrada.  
9. Informació sobre la possibilitat d'optar per la modalitat de retribució en diners i mode de condicions i termini per a l'exercici d'esta opció de retribució.  
10. Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.   
La proposició juridicoeconòmica es presentarà degudament firmada i datada.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.   
XX. Admissibilitat de variants (art. 131.2g de la Llei Urbanística Valenciana)   
1. Únicament es consideraran variants les modificacions de caràcter tècnic i mai les de caràcter econòmic, sempre que estes últimes no alteren substancialment l'ordenació urbanística proposada.   
2. No es consideraran variants i per això seran admissibles en tot cas les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries o quan el terreny afegit per la seua escassa dimensió no siga tècnicament susceptible de programació autònoma. No s'admetran variants.  
3. No s'entendrà com a alternativa tècnica l'avanç de planejament que formule qui inste la iniciació del procediment de programació; tot això respecte al que disposen les bases, generals i particulars que regulen el procediment.   
XXI. Criteris d'adjudicació (art. 286.1.j del ROGTU)  
Els criteris són els establits en l'apartat O) de l'annex I del ROGTU   
XXII. Adjudicació del programa (art. 286.1.g del ROGTU)  
1. El programa d'actuació integrada s'aprovarà condicionat a l'efectiva realització de les obres assenyalades en l'apartat P) de l'annex I.  
Amb anterioritat a la formalització del contracte amb l'Ajuntament, l'adjudicatari del programa haurà de presentar un resguard acreditatiu d'haver constituït la garantia definitiva en els termes que preveu la base XVI de les presents bases particulars i aportar un certificat positiu de trobar-se al corrent de les seues obligacions tributàries i amb la Seguretat Social i un resguard acreditatiu d'haver constituït la garantia definitiva del cost de les indemnitzacions preus justos i despeses de reallotjament, si pertoca, necessàries per a realitzar l'actuació la totalitat del cost de les obres d'urbanització complementàries.  
XXIII. Formalització del contracte  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant-hi un exemplar de les bases particulars de programació.   
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.   
3. Si per una causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en la legislació vigent en matèria de contractació.   
XXIV. Dictamen del Consell del Territori i Paisatge (art. 286.1.c del Reglament d'Ordenació i Gestió Territorial i Urbanística)   
No serà necessari demanar un informe del Consell del Territori i del Paisatge.   
XXV. Compliment   
1. El contracte s'entendrà complit amb motiu de l'adequada execució de la totalitat de les prestacions que s'hi inclouen, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obra, factures emeses per l'empresari constructor i la documentació que justifique el pagament efectiu de les obres.   
3. Perquè puga operar la recepció definitiva de les obres de forma tàcita, haurà d'haver-se liquidat de forma prèvia i definitiva el programa.  
4. L'Ajuntament disposarà d'un termini de 3 mesos per a inspeccionar les obres d'urbanització i, si pertoca, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament i el facultatiu encarregat de la direcció d'obres, l'urbanitzador i el contractista, ambdós assistits, si ho estimen oportú, per un facultatiu.   
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense una resposta administrativa expressa des que queden obertes a l'ús públic.  
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, pertocarà la devolució de les garanties prestades per l'adjudicatari.   
XXVI. Resolució  
1. Són causes de resolució del contracte les previstes en el text refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador, i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la personalitat jurídica.   
b) La declaració de fallida, de suspensió de pagaments de concurs de creditors o d'insolvent fallit en qualsevol procediment o l'acord de quitament o espera.   
c) La falta de presentació dins del termini de la garantia definitiva.  
d) La no-formalització del contracte dins del termini.  
e) La demora injustificada en el compliment dels terminis fixats en les bases generals i particulars de programació i la resta de terminis establits en la Llei Urbanística i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació integrada haja deixat de desenvolupar-se o no es desenvolupe amb la regularitat adequada o amb els mitjans humans o materials precisos per a la seua normal execució dins del termini. No obstant això, quan es done este supòsit, l'Ajuntament abans de procedir a la resolució requerirà l'urbanitzador perquè regularitze la situació en el termini de cinc dies a comptar des del requeriment, llevat que la precisió de la seua execució exigisca un termini major.   
g) La imposició d'alguna sanció a l'urbanitzador per infracció urbanística o mediambiental greu o molt greu en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o haja posat fi a la via administrativa  
h) L'obstaculització per este de l'exercici dels drets i deures urbanístics dels afectats pel programa. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució, i perquè estos puguen exercir plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjudici de les compensacions econòmiques que això comporta i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o en paralitzen el desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en una causa legal que implique un increment de l'import de les càrregues previst en la proposició juridicoeconòmica superior al 20 per cent.  
l) La realització de pràctiques manifestament restrictives de la competència en el mercat immobiliari relacionades amb el programa serà causa de resolució del contracte entre l'administració i l'urbanitzador. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència  
m) El descobriment de condicions territorials no tingudes en compte en acordar la programació i que facen legalment inviable la prossecució d'esta, serà causa de resolució del programa, sense perjudici de les compensacions que siguen procedents, si és el cas, o de la possibilitat d'esmenar les previsions del programa, si això fóra possible, sense desvirtuar-les substancialment.  
n) Incórrer el contractista, durant la vigència del contracte, en alguna de les prohibicions de contractar previstes en l'article 20 de la TRLCAP.   
o) Les reiterades deficiències en l'execució del contracte.   
p) L'incompliment greu dels deures essencials de l'urbanitzador directament imposats per esta llei.   
q) L'incompliment d'alguns del compromisos oferits.  
r) La caducitat del programa per transcurs del termini total per a realitzar-lo i, si pertoca, la pròrroga.  
s) El mutu acord entre l'administració actuant i l'urbanitzador, sense perjudici de les indemnitzacions que, si pertoca, pertoquen en benefici dels propietaris de terrenys o altres afectats.  
t) La subcontractació, total o parcial, de prestacions que siguen objecte del contracte sense l'autorització prèvia expressa de l'Ajuntament.   
u) La suspensió per causa imputable a l'Ajuntament de la iniciació del contracte per un termini superior a sis mesos a partir de la data assenyalada en este per al seu començament.   
v) El desistiment o la suspensió del contracte per un termini superior a un any acordada per l'Ajuntament.   
L'Ajuntament, en resoldre l'adjudicació, podrà acordar que l'urbanitzador continue l'execució de programa sota les seues mateixes condicions durant el temps indispensable per a evitar perjudicis a l'interés públic.  
5. La resolució de l'adjudicació s'acordarà per l'administració actuant, amb el dictamen del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació  
XXVII. Prerrogatives de l'administració (art. 286 1.e ROGTU)   
L'Ajuntament té totes les prerrogatives que, en general, reconeix la legislació de contractes de les administracions públiques, entre estes les d'interpretar el present contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar-ne els efectes.   
XXVIII. Jurisdicció competent (art. 286 1.f ROGTU)  
És competent l'ordre jurisdiccional contenciós administratiu amb competència territorial al municipi de Tuéjar per a conéixer de les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.   
XXIX. Despeses  
L'adjudicatari està obligat a pagar l'import dels anuncis i de totes altres despeses que s'ocasionen amb motiu dels tràmits preparatoris i de formalització del procediment d'adjudicació del programa. Estes despeses s'inclouran dins de les despeses de gestió com a càrregues del programa.  
ANNEX I  
A) Objecte del contracte  
  
B) Ordenació urbanística  
  
C) Memòria de necessitats i objectius del programa d'actuació integrada  
D) Fitxa de gestió  
  
  
Observacions a la fitxes de gestió  
1. Xarxa primària interna no computable com a xarxa secundària, per computar ja per al compliment dels estàndards dotacionals de xarxa primària.  
2. Sòl computable provisional, a descomptar els béns de domini públic i sòls dotacionals afectes a la seua destinació existents, d'acord amb els articles 109 i 203 del ROGTU, en el moment de la reparcel·lació.  
3. Coeficient corrector provisional de l'aprofitament tipus, conforme a l'article 119 del ROGTU, a fixar en el moment de la reparcel·lació, ponderant les diferències entre solars motivades per l'ordenació (com la seua situació, zona d'ordenances, longitud de façana, orientació o altres condicionants) que comporten diferents valors urbanístics. En particular, s'hauran d'aplicar coeficients correctors a l'edificabilitat amb destinació a habitatge protegit per les diferències de valor urbanístic respecte al sòl residencial lliure.  
4. Parc Públic Natural (PNL), a obtindre com a cessió gratuïta a l'administració per l'àrea reclassificada, conforme a l'article 13.6 de la LOTPP i article 20 del ROGTU.  
5. Coeficient de ponderació provisional per al PNL (10% del corresponent al sector objecte de reclassificació, conforme a l'article 123.3.C del ROGTU), a fixar en el moment de la reparcel·lació.  
6. Aprofitament tipus provisional, sense excloure els béns de domini públic i sòls dotacionals afectes a la seua destinació existents de la superfície computable, d'acord amb els article 109 i 203 del ROGTU, a fixar en el moment de la reparcel·lació.   
7. Aprofitament subjectiu provisional, com a percentatge de l'aprofitament tipus provisional a fixar en el moment de la reparcel·lació, 100% del DREC en sòl urbà conforme a l'article 21.2 de la LUV i 90% del DREC en sòl urbanitzable, conforme a l'article 23 de la LUV, llevat que es determine una altra cosa per aplicació de l'article 16.1.b de la LS.  
8. Reserva per a habitatges de protecció pública (HPP): 30% d'ER en els nous sectors residencials.  
9. Dotacional residencial, destinada a habitatges dedicats a residència permanent en règim de lloguer per a persones majors, discapacitades o menors de 35 anys, d'acord amb els articles 108.b i 132 del ROGTU.  
\* A definir en el planejament de desenvolupament del sector, complint els mínims establits en la legislació aplicable.  
E) Criteris i objectius territorials  
  
F) Criteris d'ordenació urbanística  
  
G) Objectius d'edificació  
  
H) Prescripcions tècniques dels documents d'ordenació i gestió  
I) Preu de licitació (IVA exclòs)  
  
J) Terminis de desenvolupament i execució del programa  
  
K) Garanties  
  
L) Presentació de proposicions  
  
M) Redelimitació de l'àmbit territorial  
Es permetrà la redelimitació de l'àmbit territorial del PAI a l'efecte d'executar les connexions amb el sòl urbà ja consolidat.   
N) Proposició juridicoeconòmica (a omplir pels proponents)  
  
O) Criteris d'adjudicació   
  
P) Adjudicació connexa o condicionada.   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
A) Objeto del contrato  
  
B) Ordenación urbanística   
  
C) Memoria de necesidades y objetivos del programa de actuación integrada  
  
D) Ficha de gestión  
  
  
Observaciones a la fichas de gestión  
1. Red primaria interna no computable como red secundaria, por computar ya para el cumplimiento de los estándares dotacionales de red primaria.  
2. Suelo computable provisional, a descontar los bienes de dominio público y suelos dotacionales afectos a su destino existentes, conforme a los artículos 109 y 203 del ROGTU, en el momento de la reparcelación.  
3. Coeficiente corrector provisional del aprovechamiento tipo, conforme al art. 119 del ROGTU, a fijar en el momento de la Reparcelación, ponderando las diferencias entre solares motivadas por la ordenación (como su situación, zona de ordenanzas, longitud de fachada, orientación u otros condicionantes) que den lugar a diferentes valores urbanísticos. En particular se deberán aplicar coeficientes correctores a la edificabilidad con destino a vivienda protegida por las diferencias de valor urbanístico respecto al suelo residencial libre.  
4. Parque Público Natural (PNL) a obtener como cesión gratuita a la administración por el área reclasificada, conforme al art. 13.6 de la LOTPP y art. 20 del ROGTU.  
5. Coeficiente de ponderación provisional para el PNL (10% del correspondiente al sector objeto de reclasificación, conforme al art. 123.3.c del ROGTU), a fijar en el momento de la reparcelación.  
6. Aprovechamiento tipo provisional, sin excluir los bienes de dominio público y suelos dotacionales afectos a su destino existentes de la superficie computable, conforme a los art. 109 y 203 del ROGTU, a fijar en el momento de la Reparcelación.   
7. Aprovechamiento subjetivo provisional, como porcentaje del aprovechamiento Tipo provisional a fijar en el momento de la reparcelación, 100% del AT en suelo urbano conforme al art. 21.2 de la LUV y 90% del AT en suelo urbanizable conforme al art. 23 de la LUV, salvo que se determine otra cosa por aplicación del art. 16.1.b de la LS.  
8. Reserva para viviendas de protección pública (VPP): 30% de ER en los nuevos sectores residenciales.  
9. Dotacional residencial, destinada a viviendas dedicadas a residencia permanente en régimen de alquiler para personas mayores, discapacitadas o menores de 35 años, conforme a los art. 108.b y 132 del ROGTU.  
\* A definir en el planeamiento de desarrollo del sector, cumpliendo los mínimos establecidos en la legislación aplicable.  
E) Criterios y objetivos territoriales  
  
F) Criterios de ordenación urbanística  
  
G) Objetivos de edificación  
  
H) Prescripciones técnicas de los documentos de ordenación y gestión  
I) Precio de licitación (IVA excluido)  
  
J) Plazos de desarrollo y ejecución del programa:  
  
K) Garantías  
  
L) Presentación de proposiciones  
  
M) Redelimitación del ámbito territorial  
Se permitirá la redelimitación del ámbito territorial del PAI a los efectos de ejecutar las conexiones con el suelo urbano ya consolidado.   
N) Proposición jurídico-económica (a rellenar por los proponentes)  
  
O) Criterios de adjudicación   
  
Tuéjar, 27 de maig de 2008.- L'alcalde president: Francisco Javier Oltra Martínez.  
P) Adjudicación conexa o condicionada  
